|  |  |  |
| --- | --- | --- |
|  2027 | **Unjárgga gielda****Nesseby kommune**  | **Møteinnkalling** |

|  |  |
| --- | --- |
| Utvalg: | Gielddastivra/Kommunestyret |
| Møtested: | Kommunestyresalen, Nesseby rådhus |
| Dato: | 19.09.2013 |
| Tid: | 18:00 |

Forfall meldes snarest til servicekontoret på tlf. 40440500 eller sentralbordnby@nesseby.kommune.no.

Spørretimen utgår.

|  |  |  |
| --- | --- | --- |
| Innkalling er sendt til: |  |  |
| Navn | Funksjon | Representerer |
|  |  |  |
|  |  |  |
| Knut Inge StoreHanne IversenIna Kristine StoreMagnhild I MathisenJan HansenJørn Stefan OpdahlJarle W AndreassenTorgeir OlsenMarit KjerstadTor Gunnar HenriksenTone Lise RoskaAnja K Pedersen NosteSiv Annie MahisenOddvar BettenLinn Jeanne MuotkaAstrid SiriNina Ingeborg PersenLinn Jeanett Bergmo StoreJim NjuollaHeidi OlsenVerner MethiHelmer Kåre LosoaPer Torbjørn AuneNils I NosteAne-Helen PedersenStig Erling JohnsenEsther Karin StinaArild JohnsenTommy AndersenCharles PettersonKjell-Harald ErichsenKate Johanne UtsiHarald StoreInger Anita SmukLaila Strandbakke SmukTor Ivar HaugeMari-Ann NilssenTerje Arild Nilssen Gunn-Britt RetterJan Ivvár Juuso SmukIngvald AndersenJo DikkanenRávdná Márjá N. GaupKirsti BergstøSissel RøstgårdKari MoanEirik LarsenLeif Eberg Hansen | LederMedlemMedlemMedlemMedlemMedlemMedlemMedlemMedlemMedlemMedlemMedlemMedlemNestlederMedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlem VaramedlemVaramedlemVaramedlemVaramedlemVaramedlemVaramedlem VaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlemVaramedlem | AAAAAAFRPFRPTVPHHSFPSFPSVSVAAAAAAAAAFRPFRPFRPFRPFRPTVPTVPTVPTVPHHHHHSFPSFPSFPSFPSFPSVSVSVSVSV |
|  |  |  |

Varangerbotn, 12.09.2013

Knut Store

ordfører

|  |  |
| --- | --- |
| Saksnr | Innhold |
| PS 36/13 | Godkjenning av innkalling og saksliste |
| PS 37/13 | Referater |
| RS 6/13 | DNB Livsforsikring ASA avvikler sin satsning på offentlig tjenestepensjonsprodukter |
| RS 7/13 | Tilsynsrapport barnehagen 2013 |
| PS 38/13 | Søknad om tilskudd til dekning av ekstrautgifter ved utarbeidelse av reguleringsplan |
| PS 39/13 | Fremtidig pensjonsordning for folkevalgte i Nesseby kommune. |
| PS 40/13PS 41/13 | Finansiering av lagerhall for teknisk avdelingOmdisponering av prosjektmidler – Boligfelt**Ettersendes** |

PS 36/13 Godkjenning av innkalling og saksliste

PS 37/13 Referater

RS 6/13 DNB Livsforsikring ASA avvikler sin satsning på offentlig tjenestepensjonsprodukter

RS 7/13 Tilsynsrapport barnehagen 2013

|  |  |  |
| --- | --- | --- |
| 2027 | Unjárgga gielda/**Nesseby kommune**Virksomhet for Samfunnsutvikling | **Áššedieđut/Saksframlegg** |
| Beaivi/DatoČuj./Referanse | 27.08.20132013/475-3 /  |  |  | Odd Arne Dikkanen78 96 00 42odd-arne.dikkanen@nesseby.kommune.no |

|  |  |  |
| --- | --- | --- |
| Lávdegoddi/Utvalg | Čoahkkináššenr/Møtesaksnr | Čoahkkinbeaivi/Møtedato |
| Ovdagoddi/Formannskapet | 77/13 | 05.09.2013 |
| Gielddastivra/Kommunestyret | 38/13 | 19.09.2013 |
|  |  |  |
|  |  |  |
|  |  |  |
|  |  |  |

Søknad om tilskudd til dekning av ekstrautgifter ved utarbeidelse av reguleringsplan

## Administrasjonens innstilling

1. Nesseby kommune innvilger Nesseby smolt et tilskudd på inntil kr. 75 000,- som utgjør 50% av godkent kostnadsoverslag på kr. 150 000,-
2. Tilskuddet belastes konto 1.24435.147056.325 – Ordinært næringsfond
3. Tilskuddet kan utbetales mot dokumenterte kostnader. Godkjent dokumentasjon er kvittering/faktura eller revisorgodkjent regnskap
4. Hvis søker velger å ikke etablere selskapet, skal Nesseby kommune ha tilgang til dokumentene i forprosjektet, og event. kunne benytte disse overfor andre aktører

--- slutt på innstilling ---

## Saksprotokoll i Ovdagoddi/Formannskapet - 05.09.2013

Behandling:

Administrasjonens innstilling enstemmig vedtatt.

**Innstillingen til kommunestyret lyder som følger:**

1. Nesseby kommune innvilger Nesseby smolt et tilskudd på inntil kr. 75 000,- som utgjør 50% av godkent kostnadsoverslag på kr. 150 000,-
2. Tilskuddet belastes konto 1.24435.147056.325 – Ordinært næringsfond
3. Tilskuddet kan utbetales mot dokumenterte kostnader. Godkjent dokumentasjon er kvittering/faktura eller revisorgodkjent regnskap
4. Hvis søker velger å ikke etablere selskapet, skal Nesseby kommune ha tilgang til dokumentene i forprosjektet, og event. kunne benytte disse overfor andre aktører

--- slutt på saksprotokoll ---

## Bakgrunn for saken

Nesseby smolt AS har i brev av 22.05.13 søkt om tilskudd til sluttfase av forprosjekt 2 for etablering av smoltanlegg i Nesseby.

De søker om tilskudd på 50% av kostnadsoverslaget på kr. 212 000,-, totalt kr. 106 000,-.

De har fått et tilbud fra Sweco pålydende kr. 144 000,- for utarbeidelse av reguleringsplan med tilhørende plankart, bestemmelser og planbeskrivelse med ROS-analyse.

## Vurderinger

Nesseby Smolt AS har søkt om kr. 106 000,- til dekning av kostnader i forbindelse med forprosjekt 2 for etablering av smoltanlegg i Nesseby.

De har siden 2007 jobbet med å få etablert et smoltanlegg her i Nesseby, og er nå inne i sluttfasen av forprosjekteringen.

De har hatt betydelige utgifter med forprosjekteringa og søknad om konsesjon, og har også tidligere fått tilskudd på kr. 125 000,- til dette 15.05.07. Totalt har de brukt over 2 MNOK hittil i forprosjektet.

**Kostnadsoverslag:**

De har ført opp følgende kostnadsoverslag:

Innkjøpte tjenester fra Sweco kr 180 000,-

Reisekostnader til 2 møter i januar og juli -13 kr 12 000,-

Andre eksterne kostnader kr 20 000,-

Totalt kr 212 000,-

**Til kostnadsoverslaget:**

Det er kun kostnadene fra Sweco som er dokumentert med skriftlig tilbud.

Der er beløpet kr. 144 000,- + mva, som utgjør 180 000,-.

MVA kan ikke inngå i godkjent kostnadsoverslag, da selskapet vil få dette dekket gjennom andre ordninger og j.fr. retningslinjene for nærings- og utviklingsfond for Nesseby kommune §6 3. avsnitt.

Reisekostnader er ført opp med kr. 12 000,- for to møter (januar og juli 2013)

Kostnadene for reisen i januar kan ikke tas med i godkjent kostnadsoverslag, da påløpte kostnader før mottatt søknad ikke kan inngå, j.fr. retningslinjene for nærings- og utviklingsfond for Nesseby kommune § 3 pkt. D.

Andre eksterne kostnader er ikke dokumentert i form av tilbud eller kvitteringer.

Saksbehandler har derfor ikke mulighet til å verifisere dette, og dette tas derfor ut av kostnadsoverslaget.

**Godkjent kostnadsoverslag blir da som følger:**

Sweco kr 144 000,-

Reisekostnader for møte i juli -13 kr 6 000,-

Totalt kr 150 000,-

**Finansiering:**

De hadde i utgangspunktet søkt om en finansiering på 50% av kostnadene til forprosjekteringen.

Retningslinjer for nærings- og utviklingsfond i Nesseby kommune §3 pkt. H sier følgende:

*”Fondene kan brukes til delfinansiering av eksterne kostnader i forbindelse med utarbeidelse av forprosjekt/forretningsplan. Det kan innvilges inntil 50% og maksimalt kr. 30 000,-. Søknad om forprosjekt behandles administrativt.”*

Dette tilsier at vi i utgangspunktet kun kan gi 50% tilskudd til dekning av eksterne kostnader og maksimalt kr. 30 000,-.

På grunn av størrelsen på etableringen, samt at denne vil medføre en betydelig sysselsettingsmessig effekt ved etableringen, bør saken behandles av kommunestyret da event. tilskudd overgår beløpsgrensen, og dermed går ut over de vedtatte retningslinjene.

Retningslinjenes §3 pkt. C, siste avsnitt sier følgende:

*”Kommunestyret kan i særskilte tilfeller med stor sysselsettingsmessig verdi fravike beløpsgrensen.”*

**Tidligere innvilget tilskudd:**

15.05.07 – Tilskudd til forprosjekt kr. 125 000,-

Med bakgrunn i det ovennevnte foreslår administrasjonen at søknaden innvilges med 50% tilskudd av det godkjente kostnadsoverslaget med inntil kr. 75 000,-

## Mulige alternative løsninger og konsekvenser

Alt. A:

Søknaden avslås

Alt. B

1. Nesseby kommune innvilger Nesseby smolt et tilskudd på inntil kr. 106 000,- som utgjør 50% av opprinnelig kostnadsoverslag på kr. 212 000,-
2. Tilskuddet belastes konto 1.24435.147056.325 – Ordinært næringsfond
3. Tilskuddet kan utbetales mot dokumenterte kostnader. Godkjent dokumentasjon er kvittering/faktura eller revisorgodkjent regnskap

|  |  |  |
| --- | --- | --- |
| 2027 | Unjárgga gielda/**Nesseby kommune**Rådmannens stab | **Áššedieđut/Saksframlegg** |
| Beaivi/DatoČuj./Referanse | 08.08.20132013/693-0 / 084 |  |  | Tom Ivar Haukland40 44 05 03tom.ivar.haukland@nesseby.kommune.no |

|  |  |  |
| --- | --- | --- |
| Lávdegoddi/Utvalg | Čoahkkináššenr/Møtesaksnr | Čoahkkinbeaivi/Møtedato |
| Ovdagoddi/Formannskapet | 72/13 | 05.09.2013 |
| Gielddastivra/Kommunestyret | 39/13 | 19.09.2013 |
|  |  |  |
|  |  |  |
|  |  |  |
|  |  |  |

Fremtidig pensjonsordning for folkevalgte i Nesseby kommune.

**Administrasjonens innstilling**

Alternativ 1.

Kommunestyret går inn for at kommunens folkevalgte skal tilsluttes ordinær Tjenestepensjonsordning fra 1.1.2014.

Alternativ 2.

Kommunestyret går inn for at kommunens folkevalgte tilsluttes ”Ny” Tjenestepensjonsordning fra 1.1.2014

## Saksprotokoll i Ovdagoddi/Formannskapet - 05.09.2013

Behandling:

Fellesforslag:

Alt. 1

Votering:

Fellesforslag enstemmig vedtatt.

**Innstillingen til kommunestyret lyder som følger:**

Alternativ 1.

Kommunestyret går inn for at kommunens folkevalgte skal tilsluttes ordinær Tjenestepensjonsordning fra 1.1.2014.

--- slutt på saksprotokoll ---

## Bakgrunn for saken

Fra 1.1.2012 ble det innført ny pensjonsordning for stortingsrepresentanter og regjeringsmedlemmer.

Fra 1.1.2014 gir Arbeidsdepartementet kommuner og fylkeskommuner mulighet til å opprette samme type ordning for sine folkevalgte. Alternativet til denne nye ordningen er den ordinære tjenestepensjonsordningen (TPO) for kommunens/fylkeskommunens ansatte.

Ny folkevalgtordning bygger på prinsippene i ny folketrygd, mens TPO i sin form er tilpasset folketrygden så langt det lot seg gjøre under pensjonsreformen

Både ny Hybridordning og omlegging til ordinær TPO-ordning innebærer en innskjerping i forhold til dagens folkevalgtordning. Ingen av de nye ordningene vil gi samme pensjon etter 16 år som det dagens ordning gjør

Vurderinger

Når vi skal regne på fremtidig pensjon er det mange usikre faktorer. Det er derfor viktig å huske at dette kun er eksempler som er tenkt å skulle gi et bilde av de ulike ordningene i forhold til hverandre

I beregningene er det sett på en person som er født i 1960, som har samme inntekt over alle år, og der årlig regulering på hybriden for hvert år er satt til å være 4 % (lønnsvekstfaktor)

G = 82.122 i beregningene

I realiteten vil disse faktorene svinge fra år til år, og resultatet vil da bli annerledes. Denne modellen er således veldig forenklet, men er som sagt ment å brukes kun som en illustrasjon

Dagens folkevalgtordning blir sett opp mot de fremtidige alternativene; Hybrid- og TPO- ordning

Det er ikke mulig med opptjening i dagens ordning etter 1.1.2014, men den er tatt med for illustrasjonens skyld

For hybrid- modellen er det lagt til grunn en prognose for delingstall fra nav.no. Delingstallet er for en som er født i 1960, og som tar ut pensjon når personen fyller 65 år

For dagens ordning og TPO- ordningen er det netto utbetaling fra oss som viser i grafen (fratrukket beregnet folketrygd). Beregningene er gjort med forutsetning om at vedkommende har samme lønn hele karrieren, og blir stående innmeldt i ordningen. *Det er derfor ikke lagt til grunn noen regulering etter full opptjening*

**Om grafen**

Som vi ser er det en vesentlig forskjell mellom modellene. TPO er en bruttoordning med lineær opptjening, mens hybrid- modellen gir årlig opptjening der årlig sparing og regulering gir et siktemål på 66 % pensjon etter 30 års opptjening

TPO- ordningen gir ingen opptjening etter 30 år. Hybrid- modellen stiger så lenge den ansatte er i arbeid (med både innskudd og regulering), og gir således en god korrelasjon mellom arbeid og pensjon.

Hybrid- modellen krysser med den ordinære TPO- ordningen etter ca. 30 år

Det er viktig å huske på at dersom TPO- ordningen blir en oppsatt rett, vil den bli regnet på 40- deler og ikke på 30- deler som i disse beregningene. Hybriden vil da bli lønnsom på et tidligere tidspunkt

**Eksempel 1**

Et medlem får et verv som folkevalgt, og blir stående i 4 år Pensjonsgrunnlaget er 7 G (574.854) Det legges til grunn en 100 % stilling

Medlemmet vil få en årlig pensjon på 16.452 i den ordinære TPO- ordningen, mens hybrid- ordningen ville gitt en årlig pensjon på 8.833

En oppsatt rett fra TPO- ordningen regnes på 40- deler istedenfor 30- deler. Årlig pensjon ville da blitt 12.336

Beløpene for TPO er netto utbetaling fra tjenestepensjonen, fratrukket beregnet folketrygd

**Eksempel 2**

Et medlem får et verv som folkevalgt, og blir stående i 8 år Pensjonsgrunnlaget er 8 G (656.976)

Det legges til grunn en 100 % stilling

Medlemmet vil få en årlig pensjon på 42.120 i den ordinære TPO- ordningen, mens hybrid- ordningen ville gitt en årlig pensjon på 29.303

En oppsatt rett fra TPO- ordningen regnes på 40- deler istedenfor 30- deler. Årlig pensjon ville da blitt 31.584 •Beløpene for TPO er netto utbetaling fra tjenestepensjonen, fratrukket beregnet folketrygd

**Eksempel 3**

Et medlem får et verv som folkevalgt, og blir stående i 12 år Pensjonsgrunnlaget er 8 G (656.976)

Det legges til grunn en 100 % stilling

Medlemmet vil få en årlig pensjon på 63.168 i den ordinære TPO- ordningen, mens hybrid- ordningen ville gitt en årlig pensjon på 47.785

En oppsatt rett fra TPO- ordningen regnes på 40- deler istedenfor 30- deler. Årlig pensjon ville da blitt 47.376

Beløpene for TPO er netto utbetaling fra tjenestepensjonen, fratrukket beregnet folketrygd

**Konklusjon**

Hybriden ser ut til å være best for de med lange karrierer

Jo høyere lønn, desto raskere vil hybriden bli den mest lønnsomme





**Om valget som må tas**

Kommuner og fylkeskommuner er bedt om å ta et valg innen utgangen av oktober om hvilken ordning de folkevalgte skal inn i

DNB Livsforsikring ASA besluttet i styremøte 5. juni 2013 en avvikling av forretningsområde for offentlige tjenestepensjonsprodukter

Som følge av den beslutningen så kommer vi ikke til å tilby nytt produkt for folkevalgte

Kunder som ønsker ny ordning for sine folkevalgte, må derfor ta kontakt med KLP.

Kunder som ønsker sine folkevalgte inn i den ordinære TPO- avtalen, kan gjøre det hos DNB Liv

**Mulige alternative løsninger og konsekvenser**

Kommunestyret må velge en av de to ordningene.

|  |  |  |
| --- | --- | --- |
| 2027 | Unjárgga gielda/**Nesseby kommune**Teknisk | **Áššedieđut/Saksframlegg** |
| Beaivi/DatoČuj./Referanse | 20.08.20132013/660-0 / 614 |  |  | Oddleif Nilsen40 44 05 22oddleif.nilsen@nesseby.kommune.no |

|  |  |  |
| --- | --- | --- |
| Lávdegoddi/Utvalg | Čoahkkináššenr/Møtesaksnr | Čoahkkinbeaivi/Møtedato |
| Ovdagoddi/Formannskapet | 66/13 | 05.09.2013 |
| Ovdagoddi/Formannskapet |  | 17.09.2013 |
| Gielddastivra/Kommunestyret | 40/13 | 19.09.2013 |
|  |  |  |
|  |  |  |
|  |  |  |

Finansiering av lagerhall for teknisk avdeling

## Administrasjonens innstilling

1. Nesseby kommune vedtar å kjøpe inn lagerhall til teknisk, uteseksjonen med en kostnad inntil kr. 400.000

2. Tiltaket finansieres slik

Bruk av disposisjonsfond kr. 320.000

Bruke av mva. komp kr. 80.000

Sum kr. 400.000

1. Rådmannen gis fullmakt til å innarbeide dette i budsjett/regnskap

--- slutt på innstilling ---

## Saksprotokoll i Ovdagoddi/Formannskapet - 05.09.2013

Behandling:

Knut Store ba formannskapet vurdere hans habilitet pga familieforhold til en i styret i Nesseby Maskin.

Formannskapet erklærte han innhabil og han fratrådte under behandling av denne saken.

Forslag fra Jarle Andreassen:

Saken utsettes til neste møte 17.09.13.

Følgende opplysninger må innhentes:

1. Årlig driftskostnader lagerhall.
2. Forhandling med eksterne vedr. husleie – lagerhall.
3. Fremtidig løsning brannbilgarasje.

Votering:

Jarle Andreassens forslag enstemmig vedtatt.

**Formannskapets vedtak lyder som følger:**

Saken utsettes til neste møte 17.09.13.

Følgende opplysninger må innhentes:

1. Årlig driftskostnader lagerhall.
2. Forhandling med eksterne vedr. husleie – lagerhall.
3. Fremtidig løsning brannbilgarasje.

--- slutt på saksprotokoll ---

## Bakgrunn for saken

Teknisk har vært uten en lagerhall siden ”hangaren” ble solgt. I tillegg er kommunebrakka solgt.

Teknisk har flyttet utstyr og maskiner til forskjellige plasser, noe lagres midlertidig i Karlebotn skole, noe i bibliotekbussgarasjen, noe i brakker og containere og noe i Oppvekstsenteret. En god del større utstyr, så som rør/kummer m.m. lagres utendørs.

Ved at utstyr er spredt på denne måten skaper dette problemer for driften. Det er ofte vanskelig å finne utstyret det til enhver tid er behov for. På vinteren er utstyret som lagres utendørs dekket av snø.

Dette er uholdbart og hemmer effektiviteten og forsinker arbeidet. Dette har skapt frustrasjon blant de ansatte i uteseksjonen.

Garasje til tankbilen leies privat.

Manglende lager/verksted/garasje for teknisk har vært et problem i flere år og nå er det påtrengende å finne en løsning.

Fra teknisk sin side har en sett på forskjellige alternativer for å finne en rimelig løsning på problemet.

Det har bl.a. vært vurdert å leie lagerhall. Vi har fått et tilbud fra Nesseb Maskin på kr. 1000 pr. m2, inkl snørydding. Behovet er anslått til 145 m2, hvilket vil tilsi en årlig leie på kr. 145.000

Plasthaller har vært et av alternativene og en har vurdert dette for å være den rimeligste løsningen. Fra JVT Maskin as i Tana, har man fått et tilbud på meget rimelig og stor (12 x 18 m) plasthall samt grunnarbeid.

Plasthallen er brukt, fra 2011 og prisen er på kr. 258.000 eks. mva, ferdig oppsatt.

I tillegg kommer grunnarbeider på kr. 48.000 eks.mva.

Sum kr. 316.000 eks. mva

Totalt kr. 395.000, inkl. mva.

En har også vurdert forskjellige plasseringer av hallen. Det rimeligste alternativet mht. grunnarbeid er ved mannskapsbrakka i Vesterelv.

For å kunne benytte hallen til garasje for tankbilen, må det bygges et eget rom til dette formål. Dette har en ikke kostnadene på i dag. Det vil også være fordelaktig å legge et betongdekke eller asfalt inne i hallen. En foreslår derfor at dette utsettes inntil videre.

## Vurderinger

Nye tilsvarende haller er til salgs for ca. kr. 500.000 slik at tilbudet regnes som gunstig.

Å leie lagerlokaler/garasje er også ugunstig sammenlignet med egen hall.

En vil derfor foreslå at det bevilges kr. 400.000 til innkjøp og montering av rubbhall. Det vil bli fremmet en egen sak om innredning, strømtilførsel m.m. når kostnadene er klare.

## Mulige alternative løsninger og konsekvenser

Som nevnt under ”merknader” har vi, fra en lokal entreprenør, fått et tilbud som vil tilsi en årlig leie på kr. 145.000.

Dette er et alternativ som ikke er optimalt, men kan være et alternativ. Dette tilsier at driftsrammen for Plan- og Utvikling må økes tilsvarende da det ikke er rom for disse kostnadene innenfor eksisterende ramme.

Alternativt vedtak:

1. Nesseby kommune vedtar å inngå leie av garasje/lager fra Nesseby Maskin AS.
2. For å dekke leiekostnadene økes driftsrammen for Plan- og Utvikling med kr. 145.000 fom. 2014.